text: TV SYD til ishockey i Frederikshavn
  11 april 2013 kl. 16.06
  TV SYD stiller om til den femte finale-kamp i ishockey-ligaen i Frederikshavn. Her forsøger Sønderjyske at få den tredje aktie i pokalen.
  Både Frederikshavn og gæsterne fra Vojens har vundet to kampe. Men der spilles om at være bedst ud af syv kampe. Derfor kan kampen i aften ikke afgøre mesterskabet. Men hvis det bliver Sønderjyske, kan de afgøre det hele på søndag - hjemme i Vojens. Der er allerede udsolgt til kampen søndag.
  Marie Bergmann fra TV2Nord rapporterer i TV SYD Nyhederne kl. 19.30.
  